Հայցադիմումի հիմքում ՀՀ Քաղաքացիական օրենսգրքի 162.1 հոդվածն է, համաձայն որի՝ Մարդու իրավունքների եվրոպական կոնվենցիայով ամրագրված կյանքի իրավունքի, խոշտանգումներից զերծ մնալու իրավունքի և ազատության ու անձնական անձեռնմխելիության իրավունքների՝ պետական կամ տեղական ինքնակառավարման մարմինների գործողության կամ անգործության արդյունքում խախտվելու դեպքում տուժողը կամ նրա իրավահաջորդը իրավունք ունեն պահանջելու ոչ նյութական վնասի փոխհատուցում: Նույն օրենսգրքի 17-րդ հոդվածով հիմնավորվում է նյութական վնասի փոխհատուցման պահանջը: